ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 55/2021**

**privind preluarea în inventarul bunurilor ce alcătuiesc domeniul public**

**al comunei Orașu Nou a investițiilor realizate din fonduri IID de către operatorul S.C. Apaserv Satu Mare S.A. și delegarea gestiunii acestora**

Consiliul local al comunei Orașu Nou, județul Satu Mare, întrunit în ședință ordinară în data de 28.10.2021;

Având în vedere:

* referatul de aprobare întocmit de primarul comunei, înregistrat sub nr. 4912/22.10.2021;
* raportul de specialitate întocmit de secretarul general al comunei, înregistrat sub nr. 4913/22.10.2021;
* avizele comisiilor de specialitate ale Consiliului local;
* Procesul verbal de predare-primire nr. 1624/28.09.2021 prin care lucrările executate în anul 2020, realizate din fonduri IID, recepționate, sunt predate de către operatorul SC Apaserv Satu Mare SA, către comuna Orașu Nou;
* Hotărârea Consiliului local Orașu Nou nr. 43/14.12.2009 privind delegarea gestiunii serviciului de alimentare cu apă și de canalizare către SC Apaserv Satu Mare SA;
* Hotărârea Consiliului local Orașu Nou nr. 33/27.06.2019 privind completarea HCL nr. 43/14.12.2009 privind delegarea gestiunii serviciului de alimentare cu apă și de canalizare către SC Apaserv Satu Mare SA;

În conformitate cu prevederile art. 12 alin. 1 lit. e), art. 14 lit. a) și b) și art. 15 alin. 2 lit. b) din Legea nr. 241/2006 a serviciului de alimentare cu apă și de canalizare, rerepublicată, cu modificările și completările ulterioare;

În temeiul art. 129 alin. 1 și alin. 2 lit. c) și d), alin. 7 lit. n), art. 136 alin.1, alin.2 și alin.3, art. 139 alin. 1, alin. 3 lit. g) din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

Art. 1. Se aprobă preluarea în domeniul public al comunei Orașu Nou a investițiilor în sumă de 9.135,97 lei, efectuate din Fondul de întreținere, înlocuire și dezvoltare în baza Contractului de delegare a gestiunii serviciilor publice de alimentare cu apă și de canalizare nr. 12.313/19.11.2019 încheiat cu SC Apaserv Satu Mare SA, conform Anexei nr. 1 care face parte integrantă din prezenta hotărâre.

Art. 2. Se aprobă completarea anexei la HCL nr. 13/1999 privind aprobarea inventarului bunurilor care alcătuiesc domeniul public al comunei Orașu Nou, județul Satu Mare, atestat prin Hotărârea Guvernului nr. 967/2002 privind atestarea domeniului public al județului Satu Mare, precum și al municipiilor, orașelor și comunelor din județul Satu Mare cu două noi poziții, 170 și 171: bunuri mobile:

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Codul de clasificare | Denumirea bunului | Elemente de identificare | Anul dobândirii | Valoarea de inventar | Situația juridică actuală |
| 170 | 1.8.6 | Branșamente în Orașu Nou | loc. Orașu Nou  26 buc | 2021 | 5.148,00 lei | proprietate publică a comunei Orașu Nou |
| 171 | 1.8.6 | Branșamente în Orașu Nou | loc. Orașu Nou Vii  20 buc. | 2021 | 3.987,97 lei | proprietate publică a comunei Orașu Nou |

Art. 3. Se aprobă predarea integrală către SC Apaserv SA a investițiilor în sumă de 9.135,97 lei, efectuate din Fondul de întreținere, înlocuire și dezvoltare în baza Contractului de delegare a gestiunii serviciilor publice de alimentare cu apă și de canalizare nr. 12.313/19.11.2019 încheiat cu SC Apaserv Satu Mare SA, în vederea exploatării acestora în condițiile legii.

Art. 4. Cu ducerea la îndeplinire a prezentei se încredințează domnul primar al comunei Orașu Nou și SC Apaserv Satu Mare SA.

Art. 5. Prezenta se comunică:

* Instituției Prefectului – Județul Satu Mare;
* Primarului comunei Orașu Nou;
* SC Apaserv Satu Mare SA.

Orașu Nou la 28.10.2021

Președinte de ședință Contrasemnează,

Carol COVACS Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 12*

*nr. total al consilierilor absenți: 1*

*nr. total al consilierilor care participă la dezbateri și la vot: 12*

*voturi pentru: 12*

*voturi împotrivă: 0*

*abțineri: 0*